Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторите за социјална заштита Зоранчо Стојанов со службена легитимација број 28-0001, Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на Ул.,,Нада Бутникошарева“ број 3 Велес, застапуван од Директорот Азиза Џини, со Записник ИП1 број 16-196 од 20.09.2024 година ја утврди фактичката состојба и врз основа на член 338 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Азиза Џини, Директор на ЈУ Меѓуопштински центар за социјална работа Велес (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Во случај кога Центарот ќе прибави податоци по службена должност, по пат на размена на податоците по електронски пат со надлежните институции дека се настанати промени во материјалната состојба заради остварени приходи од доход од работа и добивки од игри на среќа врз основа на прибавени службени податоци, да ги утврдува вкупните просечни месечни приходи по сите основи на домаќинството, по што гарантираната минимална помош ќе се исплатува во висина на разликата од утврдениот износ на гарантираната минимална помош или ќе престане користењето на правото, а во решението да се дава образложение за висината на приходите, согласно член 28, 30 став 2 и 3, член 31 став 1 од Законот, член 3 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството,определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

             Центарот во предметите на корисниците: Уп1 бр.0801 -5465/23 од 16.11.2022 година на **С.С.** Уп1бр.0801-4269/23од 03.11.2022 година на **В. А.**, Уп1 бр.0801-5824 од 10.05.2024 година на **Р. Б.**, Уп1 бр.0801-3357 од 29.01.2024 година на **Б. Т.**, Уп1 бр.0801-237/24 од 25.01.2024 година на **Е.**, Уп1 бр.0801-3042 од 29.01.2024 година на **Е.С.К.** Уп1 бр.0801-2580/24 од 26.01.2024 година на **Х.Х.**и УП1 бр.0801-7671 во предметот на корисникот **Г. Ш.,** да ги преиспита донесените решенија и да донесе нови соодветни решенија,  со кои ќе ги замени претходните решенија доколку се донесени во спротивност со закон или друг пропис.

 Соодветно на донесените нови решенија да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

2. Центарот, во предметот на корисникот на правото на гарантитрана минимална помош Р.Д. да го преиспита донесеното решение за престанок на правото со број 0801-308 од 26.01.2023 година со примена од 01.01.2023 година, со кое исплатата не е преќината и да донесе ново соодветно решение со кое ќе ги замени претходните решенија доколку се донесени во спротивност со закон или друг пропис, да ги утврди и да ги земе во предвид вкупните просечни месечни приходи на домаќинството, остварени како доход од работа за З. Д. член во домаќинството за период од 01.12.2022 година до 30.12.2022 година во износ од 28.795,00 денари, податоци добиени во центарот на 25.01.2023 година и за период од 01.02.2023 година до 28.02.2023 година во износ од 23.950,00 денари, податоци добиени во центарот на 26.03.2023 година, согласно член 28 и 31 став 1 од Законот, член 3 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

 Соодветно на донесеното ново решение да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

 **Рокот за извршување на изречената инспекциска мерка изнесува 30 дена од приемот на решението.**

3.Центарот во предметот на корисникот на правото Е. Л., да го преиспита донесеното решение со број 0801-3529/23 од 25.10.2023 година и при преиспитувањето целосно и правилно да ја утврди фактичката состојба, во однос на тоа дали корисникот на правото/членот на домаќинството И. Л. има забрана поради нередовно пријавување во надлежниот центар за вработување - АВРМ до 04.12.2024 година, согласно член 34 и член 40 став 1 алинеја 3 и став 2 од Законот за социјалната заштита.

Во зависност од утврдената фактичка состојба, ако за тоа има потреба да донесе ново соодветно решение со кое ќе го замени претходното решение, доколку е донесено во спротивност со закон или друг пропис.

Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението.**

4. Раководното или друго овластено лице во установата за социјална заштита, е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 4. Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоранчо Стојанов со службена легитимација број 28-0001, Никола Димитровски со службена легитимација број 28-0003 и Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Велес, со седиште на Ул.,,Нада Бутникошарева“ број 3 Велес, застапуван од Директорот Азиза Џини и состави Записник ИП1 број 16-196 од 20.09.2024 година, во кој се констатирани недостатоци и неправилности во постапката за остварување и користење на правото на гарантирана минимална помош.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за социјална политика, демографија и млади под ИП1 број 16-196 од 27.09.2024 година.

 **Инспектори за социјална заштита:**

 **Зоранчо Стојанов**

 **Никола Димитровски**

 **Мијалче Стојанов**